Am 15.12.08 sind d Andreina und ich id Schwiiz gfloge. Am Flughafe simmer vom Papi abgholt worde und d Andreina hät sich richtig gfreut, ihre Grosspapi z gseh. Bis Hodels dihei, hämmer natürlich alli zäme müesse ufbliibe zum na d Mormor z begrüesse, wo im Dänisch gsi isch. Es händ natürlich alli mega fröid gha d Andreina wieder mal z gseh. Darum simmer denn am Di Morge, grad na bi de Farmor Ursi ga en Abstächer mache.Am Abig sind s Mami und ich denn ga euses Wiehnachtsgschänk, wo mer vom Papi übercho händ, ga iilöse. Mir sind uf Züri ga s Musical Elisabeth luege und de Raphael und de Papi händ de Andreina glueget. S Musical isch meega lässig gsi und au d Andreina hät friedlich gschlafe, wo mir heicho sind.